Ritual Membunuh, Saksikan Filem Seram Indonesia “Death Whisper” Dipawagam
Sebuah lagi filem seram dari Indonesia telah mula ditayangkan dipawagam-pawagam tempatan mulai semalam. Berjudul Death Whisper, filem arahan Awi Suryadi itu merupakan sebuah filem ‘remake’ dari filem seram Korea berjudul Whispering Corridors yang diterbitkan pada 1998. Filem ini mengisahkan tentang dua orang pelajar baru, Alex dan Maggie, di sebuah sekolah tinggi eksklusif. Malangnya, mereka dibuli oleh pelajar lain, terutamanya Andre, Erika dan Fahri yang suka membuli Alex. Apabila trio itu memaksa Alex untuk melakukan ritual, kesilapan berlaku menyebabkan satu roh jahat mula mengganas di sekolah itu. Death Whisper dibintangi pelakon-pelakon seperti Amanda Rawles, Angga Aldi Yunanda, Teuku Ryzki, Arya Vasco dan Naomi Paulinda. Anda boleh saksikan filem ini dipawagam mulai 22 Ogos yang lalu. Death Whisper diedarkan oleh TGV Pictures untuk pasaran Malaysia.